text: # Dùng-dê Huòng-dá̤
  Dùng-dê Huòng-dá̤ (同治皇帝, Muāng-ciŭ-ngṳ̄: ᠶᠣᠣᠨᡳᠩᡤᠠ 
  ᡩᠠᠰᠠᠨ 
  ᡥᡡᠸᠠᠩᡩᡳ, 1856 n. 4 ng. 27 h. - 1875 n. 1 ng. 12 h.), miàng Cái-sùng (載淳, ᡯᠠᡳ ᡧᡠᠨ), sê Muāng-chĭng gì dâ̤ 9 ciáh huòng-dá̤, 1861 nièng gáu 1875 nièng câi-ôi. Nièng-hô̤ Dùng-dê (同治). Ĭ sê Hièng-hŭng mì-ék gì siŏh ciáh giāng.
  Dùng-dê câi-ôi gì sèng-âu, iù Cṳ̀-hĭ Tái-hâiu (ĭ nòng-nā̤) gâe̤ng Cṳ̀-ăng Tái-hâiu (Hièng-hŭng gì huòng-hâiu) cà̤ ché̤ṳ-lī dâi-gié. 1864 nièng, miĕk Tái-bìng-tiĕng-guók.
  Cṳ̀-hĭ gâe̤ng Dùng-dê gì lâu-mā có̤ mâ̤ huò, Dùng-dê giéng-gáe̤k sĕng-uăk mò̤-mê, iā sèu giàng kó̤ gê-guāng diē-sié pièu. 1875 nièng bâng-sī, hī sèng-âu ĭ nâ ô 19 huói. Miêu-hô̤ Mŭk-cŭng (穆宗), ié-hô̤ Ngiê-huòng-dá̤ (毅皇帝). Áng guăng-huŏng gì gōng-huák, ĭ sê chók-dâu sī gì, bók-guó mìng-găng dŭ gōng ĭ sê kó̤ gê-dáing ī-hâiu niēng muòi-dŭk sī gì.
  Dùng-dê mò̤ giāng, Cṳ̀-hĭ téng ĭ chĭng-cé̤ṳk-báh diê diē-sié giēng chók Guŏng-sê̤ṳ lì ciék ĭ gì băng.
  
title: Dùng-dê Huòng-dá̤
wikitext: [[File:清 佚名 《清穆宗同治皇帝朝服像》.jpg|thumb|right|200px|Dùng-dê Huòng-dá̤]]
  '''Dùng-dê Huòng-dá̤''' (同治皇帝, [[Muāng-ciŭ-ngṳ̄]]: {{MongolUnicode|ᠶᠣᠣᠨᡳᠩᡤᠠ <br />ᡩᠠᠰᠠᠨ <br />ᡥᡡᠸᠠᠩᡩᡳ}}, 1856 n. 4 ng. 27 h. - 1875 n. 1 ng. 12 h.), miàng '''Cái-sùng''' (載淳, {{MongolUnicode|ᡯᠠᡳ ᡧᡠᠨ}}), sê [[Muāng-chĭng]] gì dâ̤ 9 ciáh huòng-dá̤, 1861 nièng gáu 1875 nièng câi-ôi. [[Nièng-hô̤]] Dùng-dê (同治). Ĭ sê [[Hièng-hŭng Huòng-dá̤|Hièng-hŭng]] mì-ék gì siŏh ciáh giāng.
  
  Dùng-dê câi-ôi gì sèng-âu, iù [[Cṳ̀-hĭ Tái-hâiu]] (ĭ nòng-nā̤) gâe̤ng [[Cṳ̀-ăng Tái-hâiu]] (Hièng-hŭng gì huòng-hâiu) cà̤ ché̤ṳ-lī dâi-gié. 1864 nièng, miĕk [[Tái-bìng-tiĕng-guók]].
  
  Cṳ̀-hĭ gâe̤ng Dùng-dê gì lâu-mā có̤ mâ̤ huò, Dùng-dê giéng-gáe̤k sĕng-uăk mò̤-mê, iā sèu giàng kó̤ [[gê-guāng]] diē-sié pièu. 1875 nièng bâng-sī, hī sèng-âu ĭ nâ ô 19 huói. [[Miêu-hô̤]] '''Mŭk-cŭng''' (穆宗), [[ié-hô̤]] '''Ngiê-huòng-dá̤''' (毅皇帝). Áng guăng-huŏng gì gōng-huák, ĭ sê [[chók-dâu]] sī gì, bók-guó mìng-găng dŭ gōng ĭ sê kó̤ gê-dáing ī-hâiu niēng [[muòi-dŭk]] sī gì.
  
  Dùng-dê mò̤ giāng, Cṳ̀-hĭ téng ĭ chĭng-cé̤ṳk-báh diê diē-sié giēng chók [[Guŏng-sê̤ṳ Huòng-dá̤|Guŏng-sê̤ṳ]] lì ciék ĭ gì băng.
  
  {{Lifetime|1856|1875|Dùng-dê Huòng-dá̤}}
  {{Authority control}}
  [[分類:Chĭng-dièu huòng-dá̤]]